
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti,26.05.2006

                                                        Nr.24/329


RAPORT

asupra proiectului de Lege pentru aprobarea Ordonanţei de urgenţă  a  Guvernului nr.20/2006 
privind sprijinul direct al statului acordat producătorilor agricoli din sectorul vegetal în anul 2006
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond în procedură de urgenţă cu proiectul de Lege pentru aprobarea Ordonanţei de urgenţă  a  Guvernului nr.20/2006 privind sprijinul direct al statului acordat producătorilor agricoli din sectorul vegetal în anul 2006, transmis cu adresa nr.PL.X 426 din 8 mai 2006 şi înregistrat sub nr.24/276/08.05.2006. 

Ordonanţa are ca obiect de reglementare acordarea, în anul 2006, a unui sprijin direct al statului producătorilor agricoli din sectorul vegetal, avându-se în vedere susţinerea produselor agricole competitive şi adaptarea formelor de sprijin la sistemul european de plăţi. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei pentru buget, finanţe şi bănci, avizul favorabil al Comisiei juridice, de disciplină şi imunităţi.

Proiectul de Lege pentru aprobarea Ordonanţei de urgenţă  a  Guvernului nr.20/2006 privind sprijinul direct al statului acordat producătorilor agricoli din sectorul vegetal în anul 2006 face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dumitru Cosmescu – director general în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  cu 15 voturi pentru, 9 voturi împotrivă şi o abţinere,  în şedinţa din 23 mai 2006.

Proiectul de Lege pentru aprobarea Ordonanţei de urgenţă  a  Guvernului nr.20/2006 privind sprijinul direct al statului acordat producătorilor agricoli din sectorul vegetal în anul 2006a fost adoptat de Senat în şedinţa din 2 mai 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de Lege pentru aprobarea Ordonanţei de urgenţă  a  Guvernului nr.20/2006 privind sprijinul direct al statului acordat producătorilor agricoli din sectorul vegetal în anul 2006.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă

	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1.
	
	Titlul legii

LEGE

pentru aprobarea Ordonanţei de urgenţă a Guvernului nr.20/2006 privind sprijinul direct al statului acordat producătorilor agricoli din sectorul vegetal în anul 2006
	Nemodificat

	

	2.
	
	ARTICOL UNIC.- Se aprobă Ordonanţa de urgenţă a Guvernului nr.20 din 2 martie 2006 privind sprijinul direct al statului acordat producătorilor agricoli din sectorul vegetal în anul 2006, publicată în Monitorul Oficial al României, Partea I, nr.216 din 9 martie 2006, cu următoarele modificări şi completări:
	Nemodificat
	

	3.
	Titlul ordonanţei
ORDONANŢĂ DE URGENŢĂ
privind sprijinul direct al statului acordat producătorilor agricoli din sectorul vegetal în anul 2006
	Nemodificat
	Nemodificat
	 

	4.
	Art.1. – (1) Producătorii agricoli, persoane fizice şi/sau juridice, care înfiinţează şi/sau exploatează culturile prevăzute în anexa nr.1, înscrişi în Registrul agricol, beneficiază de sprijin direct al statului, denumit în continuare sprijin direct, pe unitatea de suprafaţă, de la bugetul de stat, prin bugetul Ministerului Agriculturii, Pădurilor şi Dezvoltării Rurale, în cadrul programului „Dezvoltare durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”.
(2) Pentru legumele de câmp şi cartofii timpurii, legumele de solarii şi sere reci, plantaţii de pomi şi arbuşti fructiferi, prevăzute în anexa nr.1, beneficiarii sprijinului direct sunt producătorii agricoli persoane juridice, persoane fizice autorizate şi persoane fizice – membri ai asociaţiilor profesionale sau ai grupurilor de producători legal constituite.


	Nemodificat
	1. Alineatul (1) al articolului 1 va avea următorul cuprins:

„Art.1. – (1) Producătorii agricoli, persoane fizice şi/sau juridice, care înfiinţează şi/sau exploatează culturile prevăzute în anexa nr.1, înscrişi în Registrul agricol/Registrul fermelor/alte evidenţe funciare, beneficiază de sprijin direct al statului, denumit în continuare sprijin direct, pe unitatea de suprafaţă, de la bugetul de stat, prin bugetul Ministerului Agriculturii, Pădurilor şi Dezvoltării Rurale, în cadrul programului „Dezvoltare durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”.”
Alin.(2) – Nemodificat

Deputat: Valeriu Tabără – PD
Deputat: Adrian Semcu – PNL

Deputat:Atilla Kelemen - UDMR
	Pentru a cuprinde toate evidenţele.

	5.
	Art.2. – (1) Sprijinul direct pentru culturile de sfeclă de zahăr, soia din soiuri nemodificate genetic, plante textile, orez, plante medicinale şi aromatice, hamei, legume de câmp şi cartofi timpurii, legume de solarii şi sere reci, prevăzut în anexa nr.1 la nr.crt. 1-8, se acordă în două etape:
a) în prima etapă se acordă 50% din sprijinul direct sub formă de bonuri valorice;

b) în etapa a doua se acordă 50% din sprijinul direct cu plata în lei.

(2) Sprijinul direct pentru orzoaică de primăvară, plantaţii de pomi, arbuşti fructiferi şi căpşuni, prevăzut în anexa nr.1 la nr.crt. 9 şi 10, se acordă într-o singură etapă prin atribuire de bonuri valorice.
(3) Sprijinul direct pentru viţa-de-vie din soiuri nobile, prevăzut în anexa nr.1 la nr. crt.11, se acordă sub formă de bonuri valorice, iar pentru viţa-de-vie din soiuri nobile pentru vinuri cu denumire de origine controlată (DOC) se acordă şi plată în lei.

(4) Sprijinul direct pentru culturile ecologice, prevăzut în anexa nr.1 la nr. crt. 12, se acordă într-o singură etapă cu plata în lei. 
	Nemodificat
	Nemodificat
	

	6.
	Art.3. – (1) Bonurile valorice, al căror model este prevăzut în anexa nr.2, se utilizează pentru: procurarea de seminţe, material săditor, îngrăşăminte chimice, pesticide, motorină, folie de polietilenă, apă pentru irigat, denumite în continuare resurse materiale.
(2) bonurile valorice se vor completa de către reprezentanţii teritoriali ai sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, denumită în continuare Agenţie, în prezenţa beneficiarului.
	Nemodificat
	Nemodificat
	

	7.
	Art.4. – (1) Sprijinul direct se acordă producătorilor agricoli prevăzuţi la art.1, care au calitate de: proprietari, arendaşi, concesionari, asociaţi în participaţiune, societăţi agricole constituite în baza Legii nr.36/1991 privind societăţile agricole şi alte forme de asociere în agricultură, societăţi comerciale constituite în baza Legii nr.31/1990 privind societăţile comerciale, republicată, cu modificările şi completările ulterioare, unităţi de învăţământ agricol şi/sau silvic, institute şi staţiuni de cercetare şi producţie agricolă, societăţi naţionale, unităţi de cult şi penitenciare.
(2) Pentru a beneficia de sprijin direct, producătorii agricoli prevăzuţi la alin.(1) trebuie să îndeplinească următoarele condiţii:

a) fac dovada utilizării seminţei certificate;

b) au culturile asigurate, conform legislaţiei în vigoare.

(3) Proprietarii fac dovada dreptului de proprietate asupra terenurilor înscrise în registrul agricol.

(4) Arendaşii, concesionarii şi reprezentanţii asociaţiilor în participaţiune fac dovada exploatării terenurilor prin contract de arendă, contract de concesionare, contract de asociere în participaţiune şi fac dovada plăţii arendei/redevenţei sau a altor obligaţii contractuale legate de folosinţa terenului, din anul anterior. 
	1. La articolul 4, litera a) a alineatului (2) va avea următorul cuprins:
Alin. (1) – Nemodificat
„a) fac dovada utilizării seminţei certificate sau controlate ca sămânţă prebază, bază, certificată, comercială sau standard, în funcţie de specie, conform legislaţiei în vigoare;

Lit. b) - Nemodificată

Alin.(3) – Nemodificat

Alin.(4) – Nemodificat

2. La articolul 4, după alineatul (4) se introduce un alineat nou, alin.(5), cu următorul cuprins:

„(5) Documentele doveditoare ale plăţii arendei/redevenţei sau a altor obligaţii contractuale legate de folosinţa terenurilor sunt: copie de pe borderoul de plată a arendei/adeverinţă de la Agenţia Domeniilor Statului sau alte documente doveditoare, după caz”.
	2. La articolul 4, alineatul (1), litera a) a alineatului (2) şi alineatul (3) vor avea următorul cuprins: 
Art.4. – (1) Sprijinul direct se acordă producătorilor agricoli prevăzuţi la art.1, care au calitate de: proprietari, arendaşi, concesionari, asociaţi în participaţiune, societăţi agricole constituite în baza Legii nr.36/1991 privind societăţile agricole şi alte forme de asociere în agricultură, societăţi comerciale constituite în baza Legii nr.31/1990 privind societăţile comerciale, republicată, cu modificările şi completările ulterioare, cooperative agricole constituite în baza Legii cooperaţiei agricole nr.566/2004, cu modificările ulterioare, unităţi de învăţământ agricol şi/sau silvic, institute şi staţiuni de cercetare şi producţie agricolă, societăţi naţionale, unităţi de cult şi penitenciare.

Partea introductivă a alin.(2) – Nemodificată
„a) fac dovada utilizării seminţei certificate ca sămânţă prebază, bază, certificată, comercială sau standard, în funcţie de specie, conform legislaţiei în vigoare;”
Lit. b) - Nemodificată
„(3) Proprietarii fac dovada dreptului de proprietate asupra terenurilor înscrise în Registrul agricol/Registrul fermelor/alte evidenţe funciare.”
Alin.(4) – Nemodificat
3. Nemodificat

Deputat: Valeriu Tabără - PNL

Deputat: Nicolae Popa - PC

Deputat: Adrian Semcu - PNL

Deputat: dr. Atilla Kelemen - UDMR
	Pentru corectitudinea redactării

	8.
	Art.5. – (1) Sprijinul direct se acordă beneficiarilor prevăzuţi la art.1, pe baza cererii-tip ale cărei model şi termen de depunere se stabilesc prin normele metodologice de aplicare a prezentei ordonanţe de urgenţă, pentru fiecare cultură.
(2) Cererile solicitanţilor sprijinului direct sunt înregistrate de reprezentanţii teritoriali ai sucursalelor judeţene şi a municipiului Bucureşti ale Agenţiei, în Registrul unic pentru acordarea sprijinului direct, însoţite de documentele care fac dovada îndeplinirii condiţiilor prevăzute la art.4 alin.(2) lit.a) şi b) şi de următoarele documente de identificare: 
a) pentru persoana fizică – copie de pe buletin/cartea de identitate;

b) pentru persoana juridică – copie de pe certificatul de înmatriculare şi certificatul de înregistrare fiscală.

(3) Reprezentanţii teritoriali ai sucursalelor judeţene şi a municipiului Bucureşti ale Agenţiei întocmesc Lista producătorilor agricoli care solicită sprijin direct, conform modelului prevăzut în anexa nr.3.
(4) În situaţia în care un producător agricol înfiinţează şi/sau exploatează culturi prevăzute în anexa nr.1, ale căror suprafeţe sunt situate în mai multe unităţi administrativ-teritoriale, acesta formulează cerere în fiecare unitate unde este situat terenul.

(5) Lista producătorilor agricoli care solicită sprijin direct se afişează la sediul primăriilor comunelor, oraşelor, municipiilor sau sectoarelor municipiului Bucureşti, în termen de 5 zile de la data depunerii cererilor pentru solicitarea sprijinului direct.

(6) Producătorii agricoli, beneficiari ai sprijinului direct, care au fost omişi din lista producătorilor care au solicitat sprijin direct sau cărora li s-a stabilit o sumă în lei mai mică decât cea cuvenită, pot depune contestaţii la reprezentanţii sucursalelor judeţene şi a municipiului Bucureşti ale Agenţiei, în termen de 5 zile de la data afişării listei.

(7) Persoanele desemnate din cadrul sucursalelor judeţene şi a municipiului Bucureşti ale Agenţiei soluţionează contestaţiile în termen de 5 zile de la data depunerii acestora şi dispun, după caz, întocmirea listelor suplimentare.
	3. La articolul 5, partea introductivă a alineatului (2) va avea următorul cuprins:
Alin.(1) – Nemodificat

„(2) Cererile solicitanţilor sprijinului direct sunt înregistrate de reprezentanţii teritoriali ai sucursalelor judeţene şi a municipiului Bucureşti ale Agenţiei, în registrul unic pentru acordarea sprijinului direct, însoţite de documente care fac dovada îndeplinirii condiţiilor de la art.4 alin.(3), (4) şi (5) şi de următoarele documente de identificare:”


	4. Nemodificat
Alin.(1) – Nemodificat

Alin.(2) – Nemodificat


	

	9.
	Art.6. În termen de 5 zile de la data afişării, listele cuprinzând producătorii agricoli care solicită sprijin direct, precum şi listele suplimentare pentru suprafeţe de teren cultivate şi/sau exploatate se înaintează reprezentanţilor sucursalelor judeţene şi a municipiului Bucureşti ale Agenţiei, pentru validare în vederea acordării sprijinului direct.
	Nemodificat.
	Nemodificat
	

	10.
	Art.7. – (1) Ministerul Agriculturii, Pădurilor şi Dezvoltării Rurale va achiziţiona bonurile valorice, potrivit prevederilor legale privind achiziţiile publice.
(2) Fondurile necesare tipăririi bonurilor valorice, precum şi a formularelor specifice se asigură de la bugetul de stat prin bugetul Ministerului Agriculturii, Pădurilor şi Dezvoltării Rurale.

(3) Ministerul Agriculturii, Pădurilor şi Dezvoltării Rurale împuterniceşte sucursalele judeţene şi a municipiului Bucureşti ale Agenţiei să ridice bonurile valorice pe bază de proces verbal de la furnizorul acestora.

(4) Agenţia, prin reprezentantul desemnat pentru localitatea respectivă, eliberează bonurile valorice pe baza listelor vizate de reprezentanţii sucursalelor judeţene şi a municipiului Bucureşti ale Agenţiei.

(5) Furnizorii de resurse materiale care primesc bonuri valorice vor emite facturi cu menţiunea „Cu plata pe bază de bonuri valorice pentru producătorii agricoli”, incluzând şi taxa pe valoarea adăugată, şi le vor completa cu datele de identificare a bonului.

(6) În cazul în care valoarea facturii este mai mare decât valoarea bonului valoric, diferenţa va fi suportată de producătorii agricoli, iar pe factură furnizorii de resurse materiale vor face menţiunea „Suma de …. lei, cu plata pe bază de bonuri valorice pentru producătorii agricoli, şi diferenţa de …. lei, cu plata în lei”.

(7) Furnizorii de resurse materiale prevăzuţi la alin.(5) depun la Centralizatorul facturilor emise în baza bonurilor valorice la sucursalele judeţene şi a municipiului Bucureşti ale Agenţiei, pe raza teritorială a judeţului unde sunt înregistraţi beneficiarii prevăzuţi la art.1, conform modelului prevăzut în anexa nr.4, împreună cu copia exemplarului 3 al facturilor emise şi bonurile valorice originale prevăzute în facturile emise.

(8) Reprezentanţii sucursalelor judeţene şi a municipiului Bucureşti ale Agenţiei au obligaţia de a verifica autenticitatea bonurilor valorice aferente facturilor.

(9) Pe baza documentaţiei depuse de furnizorii de resurse materiale prevăzuţi la alin.(5) sucursalele judeţene şi a municipiului Bucureşti ale Agenţiei întocmesc următoarele situaţii: 

a) „Centralizatorul sumelor solicitate de furnizorii de resurse materiale”, conform modelului prevăzut în anexa nr.5; 

b) „Situaţia centralizatoare a sumelor necesare decontării bonurilor valorice”, pe care o transmit Agenţiei, conform modelului prevăzut în anexa nr.6.

(10) Agenţia, în baza „Situaţiei centralizatoare a sumelor necesare decontării bonurilor valorice” transmise de sucursalele judeţene şi a municipiului Bucureşti ale Agenţiei, întocmeşte „Situaţia centralizatoare a sumelor necesare decontării bonurilor valorice”, conform modelului prevăzut în anexa nr.7, pe care o transmite Ministerului Agriculturii, Pădurilor şi Dezvoltării Rurale.

(11) Ministerul Agriculturii, Pădurilor şi Dezvoltării Rurale, în baza „Situaţiei centralizatoare a sumelor necesare decontării bonurilor valorice”, solicită Ministerului Finanţelor Publice deschiderea creditelor bugetare, conform modelului prevăzut în anexa nr.8.

(12) După aprobarea de către Ministerul Finanţelor Publice a deschiderii creditelor bugetare, Ministerul Agriculturii, Pădurilor şi Dezvoltării Rurale alimentează conturile Agenţiei, pentru a dispune operativ de sumele de plată necesare decontării facturilor emise de furnizorii de resurse materiale.

(13) Agenţia virează sumele solicitate de furnizorii de resurse materiale prevăzuţi la alin.(5) conform centralizatoarelor sumelor solicitate de furnizorii de resurse materiale, al căror model este prevăzut în anexa nr.5.

(14) Sucursalele judeţele şi a municipiului Bucureşti ale Agenţiei au obligaţia să păstreze timp de minimum 5 ani facturile decontate şi bonurile valorice depuse de furnizori, precum şi matca rămasă după distribuirea bonurilor valorice.

(15) Beneficiarii bonurilor valorice şi furnizorii de resurse materiale care primesc bonuri valorice pentru plata acestora au obligaţia de a le păstra în stare perfectă; bonurile valorice deteriorate, a căror autenticitate nu poate fi dovedită, nu sunt valabile şi nu pot fi plătite.

(16) Bonurile valorice pentru achiziţionarea de resurse materiale îşi pierd valabilitatea după data limită, prevăzută în normele metodologice de aplicare a prezentei ordonanţe de urgenţă, pentru fiecare cultură în parte, devenind nule.   
	Nemodificat
	5. La articolul 7, alineatul (14) va avea următorul cuprins:

Alin.(1) - Nemodificat 
Alin.(2) – Nemodificat

Alin.(3) – Nemodificat

Alin.(4) – Nemodificat

Alin.(5) – Nemodificat

Alin.(6) – Nemodificat

Alin.(7) – Nemodificat

Alin.(8) – Nemodificat

Alin.(9) – Nemodificat

Alin.(10) – Nemodificat

Alin.(11) – Nemodificat

Alin.(12) – Nemodificat

Alin.(13) – Nemodificat

(14) Sucursalele judeţene şi a municipiului Bucureşti ale Agenţiei au obligaţia să păstreze timp de minimum 5 ani facturile decontate şi bonurile valorice depuse de furnizori, precum şi matca rămasă după distribuirea bonurilor valorice.

Alin.(15) – Nemodificat

Alin.(16) – Nemodificat

Deputat: Ioan Munteanu - PSD


	Pentru corectitudinea redactării

	11.
	Art.8. – (1) Reprezentanţii teritoriali ai sucursalelor judeţene şi a municipiului Bucureşti ale Agenţiei, ai Oficiului Naţional al Denumirilor de origine pentru Vinuri şi Alte Produse Vitivinicole şi ai Asociaţiei cultivatorilor de sfeclă de zahăr, după caz, verifică suprafeţele înfiinţate/exploatate, pentru care s-a acordat sprijinul direct, conform celor declarate în cererea întocmită de beneficiar, şi întocmesc în prezenţa beneficiarului „Procesul-verbal de recepţie şi restituire”, al cărui model este prevăzut în anexa nr.9.
(2) La întocmirea proceselor-verbale de recepţie şi restituire beneficiarii sprijinului direct prezintă o copie a facturii de cumpărare a seminţei certificate şi o copie a poliţei de asigurare a culturilor.

(3) Procesele-verbale de recepţie şi restituire se înregistrează într-un registru special deschis de reprezentanţii teritoriali ai sucursalelor judeţene şi a municipiului Bucureşti ale Agenţiei.
	4. La articolul 8, alineatele (1) şi (2) vor avea următorul cuprins:
„Art.8.- (1)  Reprezentanţii teritoriali ai sucursalelor judeţene şi a municipiului Bucureşti ale Agenţiei, ai Oficiului Naţional al Denumirilor de Origine pentru Vinuri şi alte Produse Vitivinicole şi fabricii de zahăr contractante, după caz, verifică suprafeţele înfiinţate/exploatate, pentru care s-a acordat sprijinul direct, conform celor declarate în cererea întocmită de beneficiar, şi întocmesc în prezenţa beneficiarului „procesul-verbal de recepţie şi restituire”, al cărui model este prevăzut în anexa nr.9.

(2) La întocmirea proceselor-verbale de recepţie şi restituire, beneficiarii sprijinului direct prezintă o copie a facturii de cumpărare a seminţei certificate sau o copie a avizului de expediţie a seminţei din partea unităţii contractuale, după caz, însoţită de certificatul de calitate al furnizorului, conform regulilor şi normelor în vigoare, şi o copie a poliţei de asigurare a culturilor.

5. La articolul 8, după alineatul (2) se introduce un alineat nou, alin.(21), cu următorul cuprins:

„(21) Solicitanţii sprijinului care folosesc sămânţă certificată proprie prezintă o copie a buletinului de analiză oficială.”
Alin.(3) – Nemodificat

	6. Nemodificat
7. Nemodificat

Alin.(3) – Nemodificat


	

	12.
	Art.9. – În baza proceselor-verbale de recepţie şi restituire reprezentanţii teritoriali ai sucursalelor judeţene şi a municipiului Bucureşti ale Agenţiei întocmesc şi transmit sucursalei judeţene sau a municipiului Bucureşti a Agenţiei „Centralizatorul justificativ al sumelor acordate ca sprijin direct sub formă de bonuri valorice în prima etapă, şi plată în lei, etapa a doua”, al cărui model este prevăzut în anexa nr.10.
	Nemodificat 
	Nemodificat
	

	13.
	Art.10. – (1) Agenţia, în baza „Centralizatorului justificativ al sumelor acordate ca sprijin direct sub formă de bonuri valorice în prima etapă, şi plată în lei, etapa a doua”, transmis de sucursalele judeţene şi a municipiului Bucureşti ale Agenţiei, întocmeşte „Situaţia centralizatoare a sumelor necesare plăţilor în lei, etapa a doua”, al cărei model este prevăzut în anexa nr.11, pe care o transmite Ministerului Agriculturii, Pădurilor şi Dezvoltării Rurale.

(2) Ministerul Agriculturii, Pădurilor şi Dezvoltării Rurale, în baza „Situaţiei centralizatoare a sumelor necesare plăţilor în lei, etapa a doua”, al cărei model este prevăzut în anexa nr.12, solicită Ministerului Finanţelor Publice deschiderea creditelor bugetare la capitolul 83.01 „Agricultură, silvicultură, piscicultură şi vânătoare”, titlul „Subvenţii”.  
	Nemodificat
	Nemodificat
	

	14.
	Art.11. – După aprobarea deschiderii creditelor bugetare de către Ministerul Finanţelor Publice, din bugetul Ministerului Agriculturii, Pădurilor şi Dezvoltării Rurale se alimentează contul Agenţiei, care virează sumele în conturile solicitanţilor astfel: pentru persoane juridice la trezorerii, iar pentru persoane fizice, în contul deschis de acestea la băncile comerciale sau la Casa de Economii şi Consemnaţiuni – S.A. 
	Nemodificat
	8. Articolul 11 va avea următorul cuprins: 
„Art.11. – După aprobarea deschiderii creditelor bugetare de către Ministerul Finanţelor Publice, din bugetul Ministerului Agriculturii, Pădurilor şi Dezvoltării Rurale se alimentează contul Agenţiei, care virează sumele în conturile solicitanţilor astfel: pentru persoane juridice la trezorerii sau la bănci comerciale, după caz, iar pentru persoane fizice, în contul deschis de acestea la băncile comerciale, la Casa de Economii şi Consemnaţiuni – S.A. sau la Casa Centrală a Cooperativelor de Credit – „CREDITCOOP”, după caz.”
Deputat: Valeriu Tabără - PNL

Deputat: Nicolae Popa - PC

Deputat: Adrian Semcu - PNL

Deputat: dr. Atilla Kelemen - UDMR
	Pentru a fluidiza folosirea fondurilor.

	15.
	Art.12 – Sucursalele judeţene şi a municipiului Bucureşti ale Agenţiei au obligaţia de a înregistra şi de a monitoriza toţi beneficiarii sprijinului direct pentru suprafaţa cultivată şi/sau exploatată.
	Nemodificat
	Nemodificat
	

	16.
	Art.13. – (1) Următoarele fapte constituie contravenţii şi se sancţionează după cum urmează:
a) înstrăinarea, deteriorarea sau pierderea registrului unic pentru acordarea sprijinului direct producătorilor agricoli pentru suprafeţe de teren arabil cultivate şi/sau exploatate, precum şi a proceselor-verbale de recepţie, cu amendă de la 10.000 lei (RON) la 30.000 lei (RON);

b) încasarea sumelor de la bugetul de stat, în mod necuvenit, prin înscrierea sau atestarea de date ori de situaţii nereale pe documentele de decontare, cu amendă de la 10.000 lei (RON) la 30.000 lei (RON), precum şi cu obligarea la restituirea sumelor încasate nejustificat, majorate potrivit indicelui de inflaţie.

(2) sancţiunile prevăzute la alin.(1) se aplică şi persoanelor juridice.

(3) Constatarea contravenţiilor şi aplicarea amenzilor se fac de persoanele cu atribuţii de control, împuternicite de Ministerul Agriculturii, Pădurilor şi Dezvoltării Rurale.

(4) Contravenientul poate achita pe loc sau în termen de 48 de ore de la data încheierii procesului-verbal de contravenţie ori, după caz, de la data comunicării acestuia jumătate din minimul amenzii, agentul constatator făcând menţiune despre această posibilitate în procesul-verbal.
	Nemodificat
	Nemodificat
	

	17.
	Art.14. – Dispoziţiile referitoare la contravenţiile prevăzute la art.13 se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.
	Nemodificat
	Nemodificat
	

	18.
	Art.15. – Persoanele împuternicite de Ministerul Agriculturii, Pădurilor şi Dezvoltării Rurale verifică permanent modul de acordare şi utilizare a sumelor alocate potrivit prezentei ordonanţe de urgenţă. 
	Nemodificat
	Nemodificat
	

	19.
	Art.16. – Normele metodologice privind condiţiile de acordare a sprijinului direct pentru culturile care se înfiinţează şi/sau se exploatează în anul 2006 se aprobă prin ordin al ministrului agriculturii, pădurilor şi dezvoltării rurale.
	Nemodificat
	Nemodificat
	

	20.
	Art.17. – Anexele nr.1 – 12 fac parte integrantă din prezenta ordonanţă de urgenţă.
	Nemodificat
	Nemodificat
	


II. Amendamente respinse

În urma dezbaterii, Comisia a respins următoarele amendamente: 

	Nr. crt.
	Text iniţial


	Amendamentul propus şi autorul acestuia
	Motivare
	Camera decizională

	0
	1
	2
	3
	4

	1.
	Art.2. – (1) Sprijinul direct pentru culturile de sfeclă de zahăr, soia din soiuri nemodificate genetic, plante textile, orez, plante medicinale şi aromatice, hamei, legume de câmp şi cartofi timpurii, legume de solarii şi sere reci, prevăzut în anexa nr.1 la nr.crt. 1-8, se acordă în două etape:

a) în prima etapă se acordă 50% din sprijinul direct sub formă de bonuri valorice;

b) în etapa a doua se acordă 50% din sprijinul direct cu plata în lei.


	Art.2. – (1) Sprijinul direct pentru culturile de sfeclă de zahăr, soia, floarea soarelui, ovăz, plante de nutreţ, cereale de toamnă, rapiţă, plante medicinale şi aromatice, hamei, legume de câmp şi cartofi, legume de solarii şi sere reci, prevăzut în anexa nr.1 la nr.crt. 1-12, se acordă în două etape:

a) în prima etapă se acordă 50% din sprijinul direct sub formă de bonuri valorice;

b) în etapa a doua se acordă 50% din sprijinul direct cu plata în lei.

Grup PSD din Comisie
	1. Având în vedere situaţia dificilă din agricultură trebuie subvenţionate şi culturile de bază.

2. Conform prevederilor art.15 din Legea nr.500/2002 mărirea cheltuielilor trebuie motivată de fişa financiară.
	Camera Deputaţilor

	2.
	
	Anexa 1 va avea următorul cuprins: 
Anexată - Respinsă
	1. Având în vedere situaţia dificilă din agricultură trebuie subvenţionate şi culturile de bază.

2. Conform prevederilor art.15 din Legea nr.500/2002 mărirea cheltuielilor trebuie motivată de fişa financiară.
	Camera Deputaţilor


Comisia a propus aprobarea proiectului cu 15 voturi pentru, 9 voturi împotrivă şi 1 abţinere.
      PREŞEDINTE,



                 


                SECRETAR,

                             Dr. Atilla KELEMEN

 


                                             Ioan MUNTEANU 
Întocmit: Consilier dr.Anton PĂŞTINARU
                Expert, Florentin Oancea


 Expert, Gabriela Ciurea













Anexa nr.1
Sprijinul direct acordat producătorilor agricoli în sectorul vegetal în anul 2006

	Nr.

crt.
	Specificare
	Susţinere 

lei/ha
	Din care:

	
	
	
	Bon valoric
	Plata în lei

	1
	Sfeclă de zahăr
	2000
	1000
	1000*

	2
	Soia
	500
	250
	250

	3
	Plante textile
	900
	450
	450

	4
	Orez
	3000
	1500
	1500

	41
	Porumb
	300
	150
	150

	42
	Floarea soarelui
	600
	300
	300

	43
	Ovăz
	250
	250
	-

	44
	Plante  de nutreţ
	300
	300
	-

	45
	Cereale de toamnă
	300
	300
	-

	46
	Rapiţă
	250
	250
	-

	5
	Plante medicinale şi aromatice
	900
	450
	450

	6
	Hamei d.c.:
	
	
	

	
	- pe rod
	1760
	880
	880

	
	- plantaţi tineri
	1440
	720
	720

	7
	Legume de câmp şi cartofi d.c.:
	
	
	

	
	Legume de câmp (prin răsad) şi cartofi
	1300
	650
	650

	
	Legume de câmp (semănate)
	500
	250
	250

	8
	Legume de solarii şi sere reci
	4000
	2000
	2000

	9
	Orzoaică de primăvară
	200
	200
	-

	10
	Plantaţii de pomi, arbuşti fructiferi şi căpşuni
	400
	400
	-

	11
	Viţa de vie din soiuri nobile
	
	
	

	
	Viţa de vie din soiuri nobile
	200
	200
	-

	
	Viţa de vie din soiuri nobile şi pentru vinuri DOC
	610
	200
	410

	12
	Total culturi ecologice certificate d.c.
	X
	X
	X

	
	Soia
	800
	
	800

	
	Floarea soarelui ecologică
	800
	
	800

	
	Plante textile ecologice
	1000
	
	1000

	
	Plante medicinale şi aromatice ecologice
	1200
	
	1200

	
	Plantaţii ecologice de pomi, arbuşti fructiferi şi căpşuni
	800
	
	800

	
	Viţă de vie ecologică
	800
	
	800

	
	Legume ecologice de câmp şi cartofi
	
	
	

	
	Legume ecologice de câmp (prin răsad) şi cartofi
	1200
	
	1200

	
	Legume ecologice de câmp – semănate
	600
	
	600

	
	Legume ecologice de solarii şi sere reci
	7000
	
	7000


* Sprijinul direct la sfecla de zahăr, în cea de a doua etapă, se acordă diferenţiat în funcţie de producţia medie realizată.

